Bamkhumbula Ngakuphi uRev. Canaan Banana abeZimbabwe
Abanye bakholwa ukuthi uBanana wadlala indima enkulu ukumanyanisa ibandla leZanu leZapu kumanyano ka1987 laloba ibandla lakhe lamncitsha inhlonipho yeqhawe lesizwe
JOHANNESBURG — Usuku lwamhlaka 11 Mabasa 1980 yilo elakhethwa ngalo umongameli wakuqala weZimbabwe ekhululekileyo umuyi uMfundisi Canaan Sodindo Banana wasegcotshwa ukuba ngumongameli mhlaka 18 Mabasa mnyaka munye. UBenedict Nhlapho uxoxa lowayekubutho leZimbabwe umnumnzana Solomon Chikowero ngembali umuyi akhunjulwa ngayo. Umuyi uBanana wathwetshulwa yingwe eSigodini ezansi yeMandebeleni mhlaka 5 Mbimbitho 1936. Kwathi ilizwe lithola inkululeko waba ngumongameli wakuqala weZimbabwe ngesikhathi umongameli Mugabe esaseyinhloko kahulumende. Kwathatha isikhathi ukuthi igama lakhe lethulwe empakathini ngoba abeZanu babesazama ukuncenga umuyi uDr Joshua Mqabuko Nkomo owayekhokhela iZapu ukuthi athathe leso sikhundla kodwa yena wala. Umnumnzana Chikowero owayekubutho iZimbabwe isanda kuthola uzibuse uthi lobanje uBanana wayengumongameli wayengelawo amandla okuthatha izinqumo, wayeyindoda elesithunzi. . UChikowero uthi loba umuyi wayehlonitshwa, kwakukhona ayekwenza okwakungemukelwa yizo zonke izizalwane zeZimbabwe. “. Engakabi ngumongameli waphatheka ekulwiseni umbuso woncindezelo ekuhlangothi lwabezenkolo ababephikisana lokuhlukuluzwa kwabensundu. Layeke wake wavalelwa ejele ngazo ezombusazwe ngesikhathi sikaSmith. Kuthe esengumongameli, kwacina kusethulwa umthetho ngo 1982 owawusenqabela abantu ukudlala ngegama lakhe njengoba inengi lalihlekisa ngalo. Abanye bakholwa ukuthi uBanana wadlala indima enkulu ukumanyanisa ibandla leZanu leZapu kumanyano owazalwa ngo 1987. Uthe ekuphumeni kwakhe ukuba ngumongameli ngo 1987, umuyi wacina esebotshiwe ngemva kokuvela kobufakazi kwabathile abesilisa besithi wayebenza abafazi ngaphandle kwemvumo yabo. Wacina egwetshwa wayaphika ejele. UChikowero othi lezi indaba yizo umuyi agcina esekhunjulwa ngazo. “ Uthi loba esetshona, ibandla lakhe leZanu PF lamcitsha inhlonipho yamaqhawe ngenxa yaleli cala abhekana lalo ngensuku zokucina kwempilo yakhe.